تورکلر دیلینی دوشونمک کیتابی یئددی یوز اون ایکینجی هیجری ایلین رمضان آیینین ۲۰-سینده یازیلیب قورتولان عربجه-تورکجه سؤزلوک و دیل بیلگی‌سی کیتابی دیر. بو کیتابین یازیچی‌سی غرناطالی ابو حیان دیر. اندلس‌لی یازیچی اؤز کیتابیندا میصر مملوکلارینین سؤیلمی اولان قیپچاق تورکجه‌سی و اوغوز تورکجه‌سینده اولان سؤزجوکلری بیر یئره ییغیب، کیتابین سونوندا تورکجه‌نین دیل بیلگیسیندن قیسساجا سؤز آچیب‌دیر.